CELEX: 62020CN0486
Language: lv
Date: 2020-10-01 00:00:00
Title: Lieta C-486/20: Lūgums sniegt prejudiciālu nolēmumu, ko 2020. gada 1. oktobrī iesniedza Ustavno sodišče Republike Slovenije (Slovēnija) – Varuh človekovih pravic Republike Slovenije

30.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 414/24
            
         
      Lūgums sniegt prejudiciālu nolēmumu, ko 2020. gada 1. oktobrī iesniedza Ustavno sodišče Republike Slovenije (Slovēnija) – Varuh človekovih pravic Republike Slovenije
      
      (Lieta C-486/20)
      (2020/C 414/35)
      Tiesvedības valoda – slovēņu
      
         Iesniedzējtiesa
      
      
         Ustavno sodišče Republike Slovenije
      
      
         Pamatlietas puses
      
      
         Prasītājs: Varuh človekovih pravic Republike Slovenije
      
      
         Atbildētāji: Državni zbor Republike Slovenije, Vlada Republike Slovenije
      
      
         Prejudiciālie jautājumi
      
      
                  1)
               
               
                  Vai Direktīvas (ES) 2016/681 (1) I pielikuma 8. punkts ir saderīgs ar Eiropas Savienības Pamattiesību hartas 7. un 8. pantu, kā arī ar 52. panta pirmo daļu, ņemot vērā, ka nav skaidrs, vai tas ietver tikai informāciju, ka attiecīgajai personai ir bieža ceļotāja statuss, jeb arī citus datus par lidojumiem un rezervācijām, kuri iekļauti bieži ceļojošu personu programmā, kas varētu nozīmēt, ka nav izpildīta skaidrības un precizitātes prasība attiecībā uz tiesību normām, kuras ietekmē tiesības uz privātās dzīves neaizskaramību un tiesības uz personas datu aizsardzību?
               
            
                  2)
               
               
                  Vai Direktīvas (ES) 2016/681 I pielikuma 12. punkts ir saderīgs ar Eiropas Savienības Pamattiesību hartas 7. un 8. pantu, kā arī ar 52. panta pirmo daļu, ņemot vērā, ka pieprasītie dati nav norādīti detalizēti, bet tajā pašā laikā minētajā I pielikuma punktā nav iekļauti ierobežojumi attiecībā uz datu raksturu un apjomu, kas varētu nozīmēt, ka nav izpildīta skaidrības un precizitātes prasība attiecībā uz tiesību normām, kuras ietekmē tiesības uz privātās dzīves neaizskaramību un tiesības uz personas datu aizsardzību?
               
            
         (1)  Eiropas Parlamenta un Padomes Direktīva (ES) 2016/681 (2016. gada 27. aprīlis) par pasažieru datu reģistra (PDR) datu izmantošanu teroristu nodarījumu un smagu noziegumu novēršanai, atklāšanai, izmeklēšanai un saukšanai pie atbildības par tiem (OV 2016, L 119, 132. lpp.).